Воловець

Воловець ( Воловець) — мѣстечко (од року 1957)Тронько П. в бывшом Воловецком районѣ Закарпатской области Украины. Од року 2020 — центер Воловецкой громады розширеного Мукачовского района.

 География 
Воловець оддаленый од Ужгорода ку выходу о 115 км и лежить в долинѣ под Верховинскым вододѣлом на сѣверѣ а полонинов Боржава на югу, на котру найлегше выступити через гору Томнатик (1343), што ся здвигать над мѣстечком и легко ся дасть спознати за крестом, якый добрѣ видко на ей вершку. Ту протѣкать рѣка Вича, приток Латорицѣ. Мѣстечко лежить в гористом рельефѣ, розчленованом невеликыма потоками з перепадом высот около 90 м. Середня высота 500 м над морьом. На околицях Воловця суть жерела минералных вод.Федака, Сергій

 Походжѣня назвы 
Давна мадярска назва Ökörmező (Воловое поле) указовала на то, же ту ся зберала и спочивала марга, котру переганяли через Верецкый перелаз на продаж до Галича. Тота форма назвы задокументована од року 1570, а уже од року 1645 задокументованый ей славянскый одповѣдник Wolowecz, котрый пак од року 1808 во формѣ Volóc перейшов и до мадярской документации, де жие доднесь. 

 История 
Еден з найдавнѣйшых документох (1433) говорить о належности села землепанскым родам Перенѣовцьох и часточно Бѣлкейох. В зачатку XVII. стороча село включеной до Мукачовской доминии и року 1628 капитан Мукачова уложив Олексови Шимонови привести и поселити ту подданых. По поражцѣ антигабсбургского повстаня (1703–1711) Воловець переходить до маеткох австрийского рода Шенборн (1728). В 1850-х роках ту поставили найлѣпшу на тот час в Австро-Мадярщинѣ лыжарску одскочню, и в року 1862 новый лыжарскый центер навщѣвив сам император  В року 1872 через село пролягла желѣзниця од Мукачова, котра дале ишла до Львова. В року 1882 отворили державну зачаточну школу, а в зачатку нового стороча — фирес на паровый погон, де достали роботу 25-30 людей. В року 1900 ту жили 1284 обывателе, з котрых 839 Русины, 256 Нѣмцѣ, 177 Мадяре — переважно в деревяных хыжах под соломянов стрѣхов.

Cписованя року 1910 подавать 1538 обывательох, переважно русинской народности, зо значныма мадярскыма и нѣмецкыма меншинами. До Трианона Воловець належав ку Нижньоверецкому округу ( Alsóvereckei járás) жупы Берег ( Bereg vármegye).A történelmi Magyarország

В конци апрѣля 1919 (цѣлым роком скорше до Трианона!) Воловець быв окупованый чешскым войском. 

Подля списованя року 1930 село мало 2050 обывательох: 1482 Русины, 302 Евреи, 115 Чехы и Словакы, 100 Мадяре, 18 Нѣмцѣ, 2 иншых народностей, 31 чужоземцѣ. Православна громада мала 790, а грекокатолицка — 703 вѣрникы. Православна деревяна церква Вознесѣня поставлена року 1926, демонтована року 1943. Грекокатолицка мурована церква Вознесѣня поставлена року 1894. Державны установы: нотарскый уряд, жандармерия, пошта, телеграф, телефон, мытна иншпекция («финанцы»), лѣсозаготовна управа, школы — русинска (7 клас) и чешска (3 класы). Село мало Русинскый народный дом, де працовав и дохтор. Ту быв центер зимовых шпортох з лыжарсков одскочньов довжкы 40 м, лыжарскыма курсами цивилныма и войсковыма.Достал, Ярослав

9. октобра 1944 в село вступило совѣтске войско. В року 1945 отворили середню школу, 1946 — медичну амбуланту, 1947 — болницю на 40 постелей и породный дом на 30 постелей. В маю 1948 национализовали землю и створили колективне газдовство «Радянська Верховина». В року 1958 отворили соко-винный завод. В року 1963 на базѣ фиреса створили Воловецкый лѣсокомбинат. В року 1969 отворили туристичну базу  и музичну школу. В року 1973 отворили Воловецкый завод «Електрон», филиалку Львовского "Електрона". В року 1990 ту фунговали завод безалкоголных напойох, соковый завод, лѣсокомбинат, хлѣбокомбинат, компресорна штация газоводу Уренгой–Помары–Ужгород, промысловка ( ПТУ), туристична база «Плай». 

Нижньоверецкый округ переименовали на Воловецкый округ (од 1953 — район) и центер перенесли до Воловця, котрый зачав скоро рости и достав статус мѣстечка (1957). На тот момент мав 8200 обывательох.

Первый населеный пункт на Подкарпатю, де быв нанесеный ракетный удар з стороны России, под час российско-украинской войны, вечери 3. мая 2022.На Закарпатті російська ракета пошкодила залізничну інфраструктуру у Воловці – ОВА.//Радіо Свобода, 4 травня 2022 10. октобра в мѣстѣ быв чутный выбух.

 Вызнамны родаци 
 Вѣра Баганич (1937–2018), спѣвачка, заслужена артистка Украины (2017), честна обывателька Воловця.

 Жерела и одказы 
 A történelmi Magyarország atlasza és adattára 1914  Доступно онлайн
 Sebestyén Zsolt: Bereg megye helységneveinek etimológiai szótára. — Nyíregyháza: Bessenyei Könyvkiadó, 2010
 Достал, Ярослав. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014.  
 Тронько П. и др. (ред.) Історія міст і сіл України. Том 7. Закарпатська область. К. 1969. Доступно онлайн 
 Федака, Сергій. Населені пункти і райони Закарпаття. Історично-географічний довідник. "Ліра". Ужгород, 2014.  Доступно онлайн 

 Референции 

Катеґорія:Населены пункты Закарпатской области
Катеґорія:Населены пункты Украины